Klaus Iohannis a semnat decretele pentru numirea miniștrilor la MIPE și Digitalizare.
Marcel Boloș și Sebastian Burduja au depus jurământul la Palatul Cotroceni. Președintele României, Klaus Iohannis, a semnat marți, 3 mai 2022, trei decrete. Marcel Boloș a mai deținut funcția de ministru al Fondurilor Europene în perioada noiembrie 2019 – decembrie 2020.
Președintele României, Klaus Iohannis, a semnat marți, 3 mai 2022, următoarele decrete:• Decret de revocare din funcția de membru al Guvernului a domnului Marcel-Ioan Boloş, ministrul cercetării, inovării şi digitalizării;• Decret de numire în funcția de membru al Guvernului a domnului Marcel-Ioan Boloş, ministrul investițiilor și proiectelor europene;• Decret de numire în funcția de membru al Guvernului a domnului Sebastian-Ioan Burduja, ministrul cercetării, inovării şi digitalizării.Ceremonia de depunere a jurământului de învestitură a avut loc astăzi, ora 18:00, la Palatul Cotroceni (oportunități de imagine pentru cameramanul și fotograful oficiali; ceremonia va fi transmisă presei prin sistemul unic de transmisiune în direct și pe site-ul Administrației Prezidențiale.Premierul Nicolae Ciucă i-a transmis luni președintelui Klaus Iohannis propunerile de nominalizare pentru Ministerul Investițiilor și Proiectelor Europene și Ministerul Cercetării, Inovării și Digitalizării. Biroul Executiv al PNL a decis, pe 21 aprilie, nominalizarea deputatului Sebastian Burduja pentru funcţia de ministru al Cercetării, Inovării şi Digitalizării şi a lui Marcel Boloş în funcţia de ministru al Investiţiilor şi Proiectelor Europene.Sebastian Burduja este consilier onorific al premierului Nicolae Ciucă. Este licențiat al Universității Stanford și absolvent al unui dublu-masterat la Harvard.Marcel Boloș a mai deținut funcția de ministru al Fondurilor Europene în perioada noiembrie 2019 – decembrie 2020. Acesta a fost numit interimar al actualului portofoliu care gestionează PNRR și fondurile europene, după ce Dan Vîlceanu, bun prieten al lui Florin Cîțu, și-a dat demisia ca urmare a înlocuirii lui Cîțu de la fruntea partidului.